recursal/SuperWikiNEXT-32B huggingface dataset:
Bagi alat mengukur masa, lihat Jam (alat).
**Jam** (Jawi: ‏جم‎code: ms is deprecated ‎, simbol: **j**; mungkin dari Tamil: யாமம்code: ta is deprecated  *yāmam*) ialah satu unit masa. Ia bukan satu unit SI tetapi adalah diterima pakai untuk kegunaan dalam SI.

Takrif
------

Dalam penggunaan moden, satu **jam** adalah satu unit bagi masa yang bersamaan dengan 60 minit, atau 3,600 saat lamanya. Ia adalah kira-kira 1/24 satu hari bumi median. 

Terdapat juga **jam jarak hamal**, satu unit bagi kedua-dua masa dan sudut.

Sejarah
-------

Jam adalah pada asalnya ditakrifkan dalam tamadun-tamadun kuno (termasuk Mesir, Sumeria, India dan China) sebagai sama ada satu per dua belas masa antara matahari terbit dan matahari terbenam atau satu per dua puluh empat dalam satu hari penuh. Dalam kedua-dua kes tersebut, pembahagian ini menunjukkan penggunaan yang meluas dalam sistem pembilangan asas dua belas (membilang dengan ibu jari, ruang antara sendi jari-jari yang lain pada tapak tangan yang sama, iaitu 3 x 4 = 12) dan kecenderungan yang meluas untuk membuat analogi pada set-set data (12 bulan, 12 tanda zodiak, 12 titik kompas utama, 12 jam, sedozen).

Rujukan
-------

1. ↑  Asmah Haji Omar (2000). *Malay Perception of Time*. Kuala Lumpur: Akademi Pengajian Melayu Universiti Malaya.
**Jam binari** adalah sejenis jam yang memaparkan waktu perenampuluhan yang biasa kita gunakan dalam format perduaan (binari). Mula-mula, ia memaparkan *setiap angka perpuluhan* waktu perenampuluhan sebagai nilai perduaan, tetapi kini wujud juga jam perduaan sebetulnya. Kebanyakan jam binari adalah digital.

Jam perpuluhan berasaskan perpuluhan
------------------------------------

Membaca jam BCD: Tambah nilai setiap lajur LED untuk mendapatkan enam angka perpuluhan. Masing-masing dua lajur untuk nilai jam, minit dan saat.

Jam binari biasanya menggunakan enam lajur LED untuk mewakili nilai sifar dan satu. Setiap lajur mewakili satu angka perpuluhan tunggal dalam format yang bergelar perpuluhan berkod perduaan (*binary-coded decimal*, BCD). Baris bawah dalam setiap lajur mewakili kuasa 1 (atau 20), dengan setiap baris di atasnya mewakili kuasa-kuasa dua hingga 23 (atau 8). 

Untuk membaca setiap satu angka dalam waktu, pengguna menambah nilai-nilai yang diwakili oleh setiap LED yang bernyala, kemudian membaca semuanya dari kiri ke kanan. Dua lajur di kiri adalah nilai jamnya, dua lajur di tengah adalah minitnya dan dua lajur di kanan pula saatnya. Disebabkan angka sifar tidak bernyala, pengguna harus menghafal kedudukan setiap angka jika ingin menggunakan jam ini dalam keadaan gelap.

Cara membaca nombor perduaan
----------------------------

Dalam perduaan:  

0 -> 0  

1 -> 1  

2 -> 10  

3 -> 11  

4 -> 100  

5 -> 101  

6 -> 110  

7 -> 111  

8 -> 1000  

9 -> 1001  

10-> 1010  

11-> 1011  

12-> 1100  

Jika nombor-nombor dipaparkan sebegini anda mungkin menghadapi kesukaran membezakan 1, 2, 4, dan 8, jadi semua nombor dibubuh sifar pendepan agar mencapai empat angka.  

Oleh itu:  

0 -> 0000  

1 -> 0001  

2 -> 0010  

3 -> 0011  

4 -> 0100  

5 -> 0101  

6 -> 0110  

7 -> 0111  

8 -> 1000  

9 -> 1001  

(nyala = 1, gelap = 0)

Perduaan sebenar
----------------

Jam binari juga terdapat dalam bentuk perduaan sebenar untuk memaparkan waktu (jam, minit dan saat masing-masing satu nombor), berbanding dengan enam nombor untuk angka perpuluhan unit masa. Nombor-nombornya juga dipaparkan secara melintang:

Jam tangan perduaan sebenar Samui Moon buatan Time Technology. Jam ini memaparkan jam 3:25

  


|  |  |  |  |
| --- | --- | --- | --- |
|  | Jam | Minit | Saat |
| 32 |  | 1 | 1 |
| 16 |  | 0 | 1 |
| 8 | 1 | 0 | 0 |
| 4 | 0 | 1 | 0 |
| 2 | 1 | 0 | 0 |
| 1 | 0 | 1 | 1 |
|  | 10 | 37 | 49 |

Litar jam binari memaparkan waktu 13:49:37
Paparan di atas menggunakan tiga lajur nombor perduaan, iaitu unit jam, minit dan saat setiap satunya ada satu nombor.

Lihat juga
----------

* Waktu perenampuluhan
**Chystyakove** ( Ukraine: Чистякове, sebelum 2016 Torez, Rusia: Чистяково, Chystyakovo, Ukraine: Торез) adalah sebuah bandar di Wilayah Donetsk dalam negara Ukraine. Majoriti penduduk bekerja dalam industri perlombongan yang semakin merosot.Tahun 2012 terdapat 81,761 orang penduduk sedangkan pada tahun kemuncak seramai 120,000 pada tahun 1970.

Nama asal bandar ini ialah Torez sempena pemimpin Parti Komunis Perancis Maurice Thorez , pada tahun 1964, iaitu tahun kematiannya.

Sejarah
-------

Bandar ini dibina sekitar tahun 1778 di kuala Sungai Sevostyanivka dan Sungai Orlova yang mengalir ke dari Rusia dan Ukraine. Sejak tahun 1860-an ia dikenali sebagai Chystyakove dan menjadi hab perlombingan arang batu milik saudagar Chistyakov. Pada tahun 1875 terdapat dua syarikat perlombongan iaitu Chistyakovs'ke, beroperasi dua lombong arang batu dan sebuah lagi bernama Oleksiivs'ke. Pada tahun 1909 lombong Chistyakove menghasilkan 4.7 juta poods arang batu, dan dalam 1916-76800000 poods.

Pada tahun 1924 perlombongan Chistyakove mempunyai 142 penempatan, dengan 44 679 penduduk. Pada tahun 1932 penempatan menjadi bandar, dan pada tahun 1933 bandar ini mempunyai 10 buah lombong arang batu dan kuari .

Pada tahun 1964 nama bandar ini ditukar kepada Torez sempenan nama mendiang Maurice Thorez , pemimpin lama daripada Parti Komunis Perancis yang juga seorang pelombong arang batu.

Pada 17 Julai 2014, pesawat Malaysia Airlines MH17 perjalanan ke Kuala Lumpur dari Amsterdam terhempas berhampiran bandar, membunuh semua 298 orang di atas kapal.

Hari ini Chystyakove merupakan pusat utama industri arang batu di Ukraine. Penduduknya berjumlah 70,000, dengan kepadatan purata 822 orang setiap kilometer persegi.

Galeri
------

* Supermarket "7 Quarter" (st. Popovich)Supermarket "7 Quarter" (st. Popovich)
* The Orthodox Church in TorezThe Orthodox Church in Torez
* Church ST. EliasChurch ST. Elias
* Stadium KomsomoletsStadium Komsomolets
* Central department store (st. Ilyich)Central department store (st. Ilyich)
* Artem CinemaArtem Cinema
* Junction Street Nikolayev and GagarinJunction Street Nikolayev and Gagarin
* Supermarket "Shakhtar" (Engels Str)Supermarket "Shakhtar" (Engels Str)
* Torez City HallTorez City Hall
**Inap-sarapan** (Jawi:**اينڤ-سارڤن**; atau istilah Inggeris: **B&B**) ialah sebuah lojing kecil yang menawarkan perkhidmatan penginapan dan sarapan bagi yang ingin menginap semalaman dan lazimnya tidak menawarkan perkhidmatan dan makanan selain itu. Sejak 1980-an, makna istilah telah berkembang termasuk penginapan yang menggunakan konsep layan diri. Lazimnya, inap-sarapan adalah rumah persendirian yang mempunyai bilangan bilik tidak melebihi 10 buah dengan ruang yang dapat digunakan untuk tujuan komersil.

Gambaran menyeluruh
-------------------

Secara amnya, tetamu akan ditempatkan di dalam bilik tidur persendirian dengan biulik mandinya sendiri, atau di dalam suite yang mempunyai bilik tidur dan bilik mandi. Sesetengah rumah mempunyai bilik persendirian tetapi bilik mandinya harus dikongsi dengan tetamu yang lain. Sarapan pula disaji sama ada di dalam bilik tidur, ruang makan atau di dapur tuan rumah itu sendiri.

Inap-sarapan dan rumah tamu lazimnya dioperasikan sebagai pendapatan sampingan tetapi terdapat juga yang menguruskannya sepenuh maa. Lazimnya, pemilik rumah sendiri yang menyediakan sarapan, membersihkan bilik, dsb. tetapi terdapat juga inap-sarapan yang menggaji pekerja untuk tujuan memasak atau membersih. Walaupun terdapat sebahagian inap-sarapan yang menggaji pekerja profesional, perkhidmatan ini lazimnya tidak lagi dikira inap-sarapan kerana melibatkan pengurusan profesional. Kategori ini sudah boleh dikira sebagai inapan pinggir atau motel.

Sesetengah inap-sarapan mempunyai strategi yang menarik. Inap-sarapan terapung menawarkan penginapan di dalam bot atau rumah bot.

Lihat juga
----------

* Inapan pinggir
* Hotel


  


|  |  |
| --- | --- |
| Ikon tunas | Rencana tentang bangunan dan struktur ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***In The Groove*** (biasanya diringkaskan pada ***ITG***) ialah sebuah siri permainan video muzik yang menggunakan pad tarian empat panel. Siri ini pertama kali diedarkan oleh sebuah Roxor Games ketika permainan tarian empat panel di pasaran permainan arked sedang merosot. Sehingga 18 Oktober 2006, Konami (pengeluar *Dance Dance Revolution*) telah mendapatkan hak milik intelektual pada siri ini. Permainan musik beritma ini yang terdiri daripada tiga versi, namun hanya dua versi yang dilancarkan. Pembangunnya adalah Roxor. Permainan ini dibangun dengan menggunakan enjin Langkah Mania 3.9, 3.95, 4 dan 5. Dahulunya, *In The Groove* adalah berbayar, namun sekarang percuma untuk dimainkan.

Cara bermain
------------

Cara bermain *In The Groove* sangat serupa dengan *Dance Dance Revolution* milik Konami, yaitu melangkah sesuai dengan ritma musik menggunakan pad tarian yang terdiri dari 4 panah. Penilaian setiap langkah terdiri dari "Sempurna," "Cemerlang," "Kepujian," "Baik," "Buruk," dan "Meleset". Markah penuh diberikan untuk penilaian "Sempurna", markah sebahagian diberikan untuk penilaian "Cemerlang" dan "Kepujian", dan tiada markah diberikan untuk penilaian "Baik," "Buruk," dan "Meleset". Gred akhir terdiri dari F (gagal), D, C-, C, C+, B-, B, B+, A-, A, A+, S-, S, S+, \*, \*\*, \*\*\*, dan \*\*\*\*. Adalah mungkin untuk lulus sebuah lagu dengan markah sifar, yaitu apabila kesemua (atau hampir kesemua) penilaian adalah "Baik".

Terdapat 76 lagu pada versi PS2, dengan 72 lagu pada versi arked. Secara keseluruhan terdapat 135 lagu. Setiap lagu terdiri dari 5 tingkat kesulitan, yaitu Mudah, Sederhana, Sedang, Sukar, dan Pakar. Setiap tingkat kesulitan lagu diberi tingkat kesulitan secara angka dengan rentang 1-13, dengan Mudah sentiasa diberi tingkat kesulitan 1 dan Pakar sentiasa diberi tingkat kesulitan 9-13. Untuk modus maraton pada *In The Groove* yang berdasarkan Langkah Mania 3.9 dan 3.95 hanya terdiri dari 3 tingkat kesulitan, yaitu Sederhana, Normal, dan Sukar.
Modus maraton *In The Groove* yang berdasarkan Langkah Mania 4 terdiri dari 4 tingkat kesulitan, yaitu Sederhana, Normal, Sukar dan Pakar. Sedangkan yang berdasarkan Langkah Mania 5 terdiri dari 6 tingkat kesulitan, yaitu Mudah, Sederhana, Normal, Sukar, Pakar dan Menantang.

Pemeran utama dalam *In The Groove* adalah Kyle Ward dan Nina Andersson.

Rujukan
-------

1. ↑
**Iran Air Penerbangan 655** (**IR 655**) merupakan sebuah penerbangan berjadual oleh Iran Air dari Tehran menuju Dubai, via Bandar Abbas. Pesawat tersebut ditembak jatuh di Teluk parsi oleh peluru berpandu Amerika Syarikat yang ditembakkan oleh kapal peneroka USS Vincennes. Kapal perang AS tersebut salah mengenal pesawat tersebut sebagai pesawat tempur F-14 Tomcat Iran (F-14 Tomcat hanya dioperasikan 2 negara, iaitu AS dan Iran). Insiden ini hingga hari ini terus menjadi masalah bagi hubungan Iran dan Amerika Syarikat, yang sudah pasca Revolusi Islam Iran 1979. Kerajaan Iran sehingga sekarang mendakwa USS Vincennes sengaja menembak jatuh pesawat tersebut. Sementara Amerika Syarikat pasca insiden tersebut menyatakan penyesalan atas insiden tersebut, tetapi belum pernah menyatakan bertanggung jawab secara rasmi, membayar ganti rugi mahupun meminta maaf secara rasmi kepada Iran sehingga hari ini.

Kemalangan tersebut menewaskan seluruh penumpang dan awaknya yang berjumlah 290 orang (termasuk 38 warga negara asing asal Emiriah Arab Bersatu, India, Pakistan, Itali, dan Republik Persekutuan Sosialis Yugoslavia, dan juga 66 kanak-kanak) dan merupakan kemalangan terbesar dalam sejarah penerbangan dunia pada tahun 1988. Peristiwa ini juga merupakan kemalangan pesawat dengan jumlah mangsa terbesar yang melibatkan Airbus A300.

Hingga kini, Iran Air masih tetap menggunakan nombor penerbangan IR655 untuk penerbangan Tehran-Dubai sebagai peringatan terhadap penumpang yang terkorban dalam kemalangan.

Lihat pula
----------

* Senarai kemalangan pesawat penumpang
* Ukraine International Airlines 752
* MH17

Pautan luar
-----------

* ABC Nightline interview with Admiral William Crowe aired 1 July 1992, in which Crowe admits that the Vincennes was inside Iranian waters at the time of the shooting, despite what the Navy had been claiming.
* US Senate, Armed Services Committee hearing, 8 September 1988
* A collection of US government statements on Iran Air Flight 655
* Tragedy over the Persian Gulf Diarkibkan 2006-10-14 di Wayback Machine, from Chapter 9 of Trapped in the Net:The Unanticipated Consequences of Computerization by Gene I. Rochlin
* *Vincennes* A Case Study, Lieutenant Colonel David Evans, U.S. Marine Corps (Retired)
* Iran Air shot down, The History Channel
**Festival Filem dan Video Pelajar Malaysia ke-7** (FFVPM7) diadakan pada 15-17 Januari 2010 di Kangar, Perlis. Raja Muda Perlis Tuanku Syed Faizuddin Putra Jamalullail telah merasmikan festival ini. Baginda merupakan Canselor Universiti Malaysia Perlis (UniMAP) iaitu tempat festival filem ini diadakan.

Festival ini dianjurkan oleh UniMAP dan Perbadanan Kemajuan Filem Nasional (Finas), selama 3 hari. Peserta terdiri dari mahasiswa 20 institusi pengajian tinggi di Malaysia. Antara aktivitinya ialah tayangan tayangan filem, forum perfileman dan pameran multimedia, pendidikan dan komersil.

Filem bertajuk "Warna" karya Zaki Zakaria dari Universiti Sains Malaysia (USM) dipilih oleh juri sebagai filem terbaik keseluruhan. Pelajar perfileman itu mendapat hadiah RM1,500, barangan bernilai RM1,599 dan trofi. Hadiah disampaikan oleh Raja Muda Perlis dan Raja Puan Muda Perlis, Tuanku Hajah Lailatul Shahreen Akashah. Menteri Besar Perlis Datuk Seri Dr Md Isa Sabu, Senator Tan Sri Jins Shamsuddin dan beberapa karyawan filem turut hadir.

Rujukan
-------

1. ↑  Raja Muda Perlis Mahu Pengusaha Filem Utamakan Karya Bertema Impian Rakyat Bernama
**Festival Himalaya Antarabangsa** adalah festival yang diadakan setiap tahun di negeri Himachal Pradesh, India untuk menghormati Dalai Lama, penerima Hadiah Nobel Keamanan pada tahun 1985 yang telah menjadikan Mcelodganj, pinggir bandar Dharamsala, sebagai rumahnya selepas dibuang negeri. Festival kebudayaan ini terkenal dengan persembahan oleh pelbagai kumpulan dari sekitar Himachal Pradesh dan kadang-kadang kawasan Himalaya lain juga. Perayaan ini amat penting kerana ia melambangkan inisiatif damai. Festival ini disokong oleh Persatuan Persahabatan Indo-Tibet bersama Pentadbiran Pusat Tibet dan Pelancongan Himachal Pradesh. Pada 2018, ia diadakan di daerah Kangra Himachal Pradesh pada bulan Disember.

### Perayaan

Perayaan ini bertujuan untuk memperkuat hubungan dan keharmonian antara penduduk di Himachal Pradesh dan warga Tibet yang tinggal di sana. Ciri-ciri utama Festival Himalaya Antarabangsa termasuklah pertujukan dan pameran kebudayaan, terutamanya oleh seniman Institut Seni Pertunjukan Tibet, tukang-tukang tempatan, kumpulan sosial dan pelajar-pelajar sekolah. Salah satu tarikan sebenar di tengah-tengah Festival Himalaya Antarabangsa ialah gerai-gerai yang meluas di jalan-jalan. Setiap gerai memaparkan cara hidup, tradisi negeri dan memaparkan herba tempatan serta kraftangan penduduk. Sepanjang jalan-jalan, terdapat pelbagai gerai makanan yang menawarkan hidangan istimewa yang sedap. Seseorang boleh menghabiskan sepanjang hari mencicipi hidangan ini. Gerai-gerai yang berbeza dalam festival ini memaparkan gaya hidup, kerja yang teliti, herba adat, dan gaya memasak di kawasan Himalaya. Program dan pameran kebudayaan yang berbeza dijalankan sebagai sebahagian daripada perayaan besar ini. Pameran kebudayaannya yang kaya pastinya akan memastikan para penonton tidak melepaskan peluang menyertai perayaan ini.

Pesta ini diadakan pada waktu itu ketika emping salji mulai turun di tempat itu. Memandangkan Himachal Pradel berada di kawasan yang lebih rendah dari Himalaya, iklim benar-benar dingin pada bulan Disember. Dalam tiga hari, pelbagai program aneka budaya dapat ditonton di seluruh Himachal Pradesh yang dipamerkan oleh komuniti yang berbeza di negeri ini. Pada 2004, festival perayaan ini ditutup disebabkan oleh masalah kewangan namun disambung kembali pada 2014.

Rujukan
-------

1. 1 2  "Dalai Lama may skip Himalayan festival".
2. ↑  "International Himalayan Festival".
3. ↑  "About International Himalayan Festival".
4. ↑  "The International Himalayan Festival In McLeodganj".
5. ↑  "The International Himalayan Festival In McLeodganj".
Orkid sampah daun (*Nephelaphyllum aureum*), orkid endemik yang terdapat di Gunung Kinabalu, Borneo, Malaysia
**Flora Malaysia** terdiri daripada kumpulan spesies tumbuhan yang dianggarkan melebihi 15.500 tumbuhan vaskular. Malaysia mempunyai 8,019 spesies tanaman benih: 19 spesies Gymnosperma dan 8,000 Angiosperma. Di peringkat global, Malaysia berada di kedudukan ke-14 dari segi spesies tumbuhan vaskular. Flora Malaysia terdiri daripada kira-kira 15,000 spesies tumbuhan vaskular. Semenanjung Malaysia mempunyai sekitar 8.200 spesies tumbuhan vaskular sementara tempat-tempat seperti Sabah dan Sarawak mempunyai sekitar 12,000 spesies. Sebilangan besar tumbuhan terdapat di hutan hujan lebat di Malaysia.

Rujukan
-------

1. ↑  "Countries with the most number of vascular plant species". Mongabay.com. Dicapai pada 14 January 2014.
2. ↑  Keng, Hsuan (2003). *Malayan Seed Plants: Synopsis of Orders and Families of Malayan Gymnosperms, Dicotyledons and Monocotyledons*. Singapore University Press. m/s. xxvii. ISBN 0-8214-0505-5.
3. ↑  Saw, L.G.; Chung, R.C.K. (2015). "The flora of Malaysia projects". *Rodriguésia*. **66** (4): 947–960. doi:10.1590/2175-7860201566415.

|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kecergasan kardiovaskular** berkaitan dengan daya tahan kardiovaskular, kecergasan respiratori, kecergasan aerobik. Semua ini merupakan aspek kecergasan terpenting. Asas kepada sebarang aktiviti fizikal juga faktor utama yang boleh mengurangkan risiko individu dari penyakit kardiovaskular. Contohnya seperti penyakit jantung, penyakit hipokinetik, penyakit lain dan kematian awal.
Kardiovaskular cergas meningkatkan kebolehan melakukan sebarang tugas.
Komponen dalam kardiovaskular terdiri daripada jantung, paru-paru, salur darah, darah dan otot.

Daya Tahan Kardiovaskular

  

Fungsi Sistem Kardiovaskular

> 
> Penghantar
> 
> 
> 

Menghantar oksigen dan nutrient ke setiap sel di dalam badan melalui darah yang dipam oleh jantung.

> 
> Pengeluar
> 
> 
> 

Mengeluarkan karbon dioksida dan sisa hasil metabolism daripada setiap sel dalam badan

> 
> Pengangkut
> 
> 
> 

Mengangkut hormone dari kelenjar endokrin ke sel-sel sasaran melalui plasma darah.

> 
> Pengekal
> 
> 
> 

Membantu mengekalkan suhu dalam badan.

> 
> Penghalang
> 
> 
> 

Menghalang dehidrasi dan infeksi dengan mengekalkan tahap cecair pada kadar yang sesuai.

Sistem Peredaran Darah

> 
> 1. Sistem Peredaran Pulmonari
> 
> 
> 

> 
> 2. Sistem Peredaran Sistemik
> 
> 
>
|  |
| --- |
| **Jerman** |
| 
Rencana ini sebahagian daripada siri:
**Politik dan pemerintahanJerman** |
| 

---

 |
| 
**Perlembagaan**

* Perlembagaan
* Hak Asasi Manusia


**Parlimen**

* Bundesversammlung
* Bundesrat
* Bundestag


**Kehakiman**

* Mahkamah Perlembagaan
* Mahkamah Keadilan


**Eksekutif**

* Presiden
	+ Horst Koehler
* Kanselor
	+ Angela Merkel
* Kabinet


**Bahagian**

* Negeri-negeri (Länder)
* Daerah (Kreise)


**Pilihan raya**

* Pilihan raya
* Parti-parti politik


**Dasar Luar Negara**

* Hubungan Luar
* Politik Kesatuan Eropah

 |
| 

---

Negara-negara lain · Atlas **Portal Politik*** pralihat
* bincang
* sunting
 |

**Hukum Asas Republik Persekutuan Jerman** (bahasa Jerman: *Grundgesetz für die Bundesrepublik Deutschland*; pendek: *Grundgesetz*) ialah perlembagaan Republik Persekutuan Jerman yang menggariskan peraturan-peraturan dasar dari segi hak dan politik negera tersebut. Kepentingannya yang amat istimewa ialah dengan jaminan hak-hak asasi manusia yang diterap di dalamnya, hasil pengalaman buruk di bawah pemerintahan Nazi. Dokumen ini mengikat pengaruh dan kuasa negara sebagai hak yang tidak berhalangan dan sah. Dalam hal ini, Mahkamah Perlembagaan Persekutuann (bahasa Jerman: *Bundesverfassungsgerichtshof*) menjaga dan menjamin fungsi hak-hak asasi ini, sistem politik dan organisasi negara dan seterusnya membangunkannya.

Pada tahun 1949, perlembagaan ini mula berkuatkuasa di kawasan pentadbiran pakatan. Pada mulanya perlembagaan ini ditulis bukan sebagai sebuah perlembagaan yang tetap dengan harapan apabila berlakunya penyatuan semula negeri-negeri Jerman, sebuah perlembagaan tetap akan ditulis. Sebab itulah, dokumen ini dinamakan sebagai *Grundgesetz* di dalam bahasa Jerman (bahasa Melayu: Hukum asas) dan bukannya *Verfassung* (bahasa Melayu: Perlembagaan). Namun, pada 3 Oktober 1990, dokumen ini dipilih sebagai perlembagaan bagi seluruh rakyat Jerman yang bersatu semula selepas jatuhnya Tembok Berlin.

Status baru ini tidak dipertikai oleh mana-mana negara, hasil daripada pengesahan rakyat melalui pilihanraya memilih wakil-wakil ke Bundestag yang seterusnya telah mengundi untuk mengekalkan Hukum asas 1949 sebagai perlembagaan negara Jerman yang baru. Walaupun tidak dianggap sebagai perlembagaan tetap oleh penulis-penulisnya pada awal pembentukan dokumen ini, beberapa ciri-ciri sah sebuah perlembagaan telahpun dimiliki oleh Hukum Asas, yang menentukan bentuk entiti politik negara tersebut iaitu demokrasi, republik, negara sosial, persekutuan dan juga prinsip-prinsip asas keadilan. Selain daripada itu, hukum ini mentadbir perjalanan pertubuhan kerajaan, menjamin kebebasan individu dan membentuk sistem nilai.

Hukum Asas di dalam bentuknya sekarang merupakan satu perlembagaan yang berkekalan dan hanya boleh diganti dengan pemilihan dan pengesahan perlembagaan yang baru.

  

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Hujjat al-Islam** (dari Arab: حجة الإسلامcode: ar is deprecated  *ḥujjatu l-Islām*) adalah gelaran kehormatan yang bermaksud ' atap Islam ' , diberikan kepada tokoh Imamiyyah/Jaafariyah Syiah. Ia berasal daripada idea gelaran *mujtahid*, tetapi sejak permulaan abad kesembilan belas, nama ini berubah dan digunakan semua aliran sejalan dengan pembuatan gelaran baru iaitu Ayatollah untuk tokoh Syiah yang lebih hebat.

Gelaran *Hujjatu l-Islām wa l-Muslimīn* dianugerahkan untuk tokoh kelas menengah.

Pendidikan Hujjatul Islam
-------------------------

Pelajar *Hawza* memulakan pembelajaran dengan pelajaran fekah, kalam, hadis tafsir, falsafah dan Bahasa Arab. Selepas menguasai kesemua matapelajaran dalam level ini dianugerahkan gelaran *Hojatuleslam* dan boleh memulakan menjadi mujtahid dengan mempelajari kitab yang dipanggil *sath* dan kajian yang dipanggil *kharij*.

Hojatuleslam yang Terkenal
--------------------------

* Mohammad Khatami, presiden kelima Iran
* Mohammad Javad-Bahonar, perdana menteri ketiga Iran
* Ali Akbar Hashemi Rafsanjani, presiden keempat Iran
* Hassan Rowhani, ahli Majlis Keselamatan Tertinggi Iran
* Mehdi Karroubi, pengerusi Majlis Iran
* Ali Akbar Nateq-Nuri, juga pengerusi Majlis Iran
* Muqtada al-Sadr, ulama besar Iraq
* Hassan Nasrallah, pemimpin Hezbollah di Lubnan
**Hukum Hess** menyatakan bahawa dalam satu tindak balas kimia, perubahan haba atau entalpi, *ΔH* yang berlaku adalah *malar*, sama ada tindak balas itu berlaku satu langkah atau melalui beberapa langkah tindak balas. Dalam kata lain, cuma keadaan awal dan keadaan akhir yang penting, dan jalan di antaranya tidak. Hukum Hess dinamakan sempena ahli kimia dan perubatan, Germain Hess yang mengemukakan hukum ini pada 1840.

Huraian
-------

Dalam Hukum Hess, nilai perubahan entalpi dari awal hingga akhir sesebuah tindak balas kimia adalah sama, tidak kira sama ada tindak balas itu adalah terus atau terdiri daripada beberapa tindak balas yang lebih kecil. 

Hukum Hess membenarkan nilai perubahan entalpi sebuah tindak balas boleh dikira meskipun secara tidak terus dengan menggunakan operasi algebra berdasarkan persamaan-persamaan kimia yang membentuk tindak balas induk.

Melalui hukum Hess, perubahan entalpi tindak balas boleh diukur berdasarkan entalpi piawai pembentukan bahan-bahan serta hasil-hasil tindak balas, yakni:

{\displaystyle \Delta H\_{t.b.}^{\ominus }=\sum \Delta H\_{f(h.t.b.)}^{\ominus }-\sum \Delta H\_{f(b.t.b.)}^{\ominus },}
dengan:

* {\displaystyle \Delta H\_{t.b.}^{\ominus }} ialah perubahan entalpi tindak balas, dan
* {\displaystyle \sum \Delta H\_{f(h.t.b.)}^{\ominus }} dan {\displaystyle \sum \Delta H\_{f(b.t.b.)}^{\ominus }} ialah hasil tambah entalpi piawai pembentukan hasil-hasil serta bahan-bahan tindak balas (yang didarab dengan pekali stoikiometri kalau ada) masing-masing.

Pautan luar
-----------

* (Inggeris) Laporan tentang hukum Hess oleh Germain Hess

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Ismus Suez** atau **Genting Suez** adalah tanah jalur selebar 75 batu (125 km) yang terletak di antara Laut Mediterranean dan Laut Merah, dan merupakan sempadan antara benua dan Asia. Di bawahnya terletak Suez Rift, membahagikan tanah besar Mesir dan Afrika dari Semenanjung Sinai. Ia terletak di dalam negara Mesir, secara geografi menghubungkan Laut Mediterranean dan Merah. Seperti kebanyakan ismus yang lain, ia adalah lokasi nilai strategik dan sejarah yang hebat, terutamanya kehadiran Terusan Suez.

Lihat juga
----------

* Semenanjung Sinai

Rujukan
-------

1. ↑  "Suez Canal." Encyclopædia Britannica. Dicapai pada April 2014.
2. ↑  Hughes, William (1908). *The advanced class-book of modern geography, by W. Hughes and J.F. Williams. By W. Hughes* (dalam bahasa Inggeris). m/s. 332.

Koordinat: 30°29′30″N 32°42′30″E﻿ / ﻿30.49167°N 32.70833°E﻿ / 30.49167; 32.70833





|  |  |
| --- | --- |
| Ikon tunas | Rencana lokasi di Mesir ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan Mesir ini ialah rencana tunas. Anda boleh membantu Wikipedia dengan mengembangkannya. |

* l
* b
* s
HSBC Rain Vortex di dalam kawasan Jewel Lapangan Terbang Changi (SIN). Turut kelihatan kereta api yang menghubungkan Terminal 2 dan Terminal 3 SIN.
**Jewel Lapangan Terbang Changi** (juga dikenali sebagai **Jewel** atau **Jewel Changi**) adalah sebuah kompleks hiburan dan peruncitan bertemakan alam semula jadi yang berada di dalam Lapangan Terbang Changi. Kompleks dan lapangan terbang ini terletak di Changi, timur Singapura yang berada kira-kira 20 kilometer (12 bt) dari timur laut Teras Pusat Bandar.

Kompleks Jewel terdiri daripada taman-taman, tarikan, hotel, kira-kira 300 cawangan peruncitan dan kedai makan serta kemudahan daftar masuk bagasi awal. Dengan jumlah keluasan lantai sekitar 135,700 meter persegi (33.5 ekar), ia mencakupi 10 tingkat - lima tingkat atas tanah dan lima tingkat bawah tanah. Antara tarikan Jewel termasuklah Lembah Hutan Shiseido, taman dalam bangunan setinggi lima tingkat dan Taman Kanopi di tingkat teratas yang menampilkan kebun dan kemudahan kegiatan senggang. Di bahagian tengah kompleks Jewel terdapat "Rain Vortex", air terjun dalam bangunan tertinggi di dunia yang dikelilingi oleh latar hutan berteres.

Pada Oktober 2019 iaitu enam bulan selepas pembukaanya, Jewel berjaya menarik 50 juta pengunjung, melebihi sasaran awal untuk sepanjang tahun.

Rujukan
-------

1. ↑  "Regulations" (PDF). *Caas.gov.sg* (dalam bahasa Inggeris). Diarkibkan (PDF) daripada yang asal pada 23 September 2015. Dicapai pada 3 Mac 2017.
2. ↑  "Changi Airport Group unveils 'Project Jewel'" (dalam bahasa Inggeris). 19 Ogos 2013. Diarkibkan daripada yang asal pada 17 Januari 2018. Dicapai pada 9 Januari 2018.
3. ↑  "Jewel at Changi Airport to open in early 2019, Canopy Park unveiled" (dalam bahasa Inggeris). Diarkibkan daripada yang asal pada 17 Januari 2018. Dicapai pada 9 Januari 2018.
4. ↑  Kaur, Karamjit (21 Mac 2017). "Changi's Jewel shaping up well for sparkling start in 2019". *The Straits Times* (dalam bahasa Inggeris). Diarkibkan daripada yang asal pada 25 Disember 2017. Dicapai pada 9 Januari 2018.
5. ↑  Toh, Ting Wei (18 Oktober 2019). "Jewel Changi Airport sees 50 m visitors since opening six months ago". *The Straits Times* (dalam bahasa Inggeris). Dicapai pada 25 Oktober 2019.

Pautan luar
-----------

* Lelaman sesawang rasmi Edit this at Wikidata

Portal:* flag Singapura
**Jew Watch** adalah suatu laman web yang melaporkan maklumat mengenai media massa dan kegiatan politik kepunyaan dan kawalan golongan Yahudi pada masa kini, dan menyatakan dirinya sebagai memerhatikan dengan dekat komuniti dan organisasi Yahudi di serata dunia. Laman web ini sering menjadi rujukan mereka yang percaya akan kesahihan kegiatan Yahudi di serata dunia tetapi mendapat kritikan daripada penentangnya yang mendakwa bahawa ia sebenarnya adalah suatu laman anti-semitik

Laman ini menjadi terkenal pada bulan April 2004 apabila ia muncul sebagai hasil pertama carian Google untuk perkataan *Jew*. Laman itu dimiliki dan diuruskan Frank Weltner, seorang perpustakawan.

Gambaran keseluruhan
--------------------

Ambilan laman utama Jew Watch pada 9 Mei 2006.
Jew Watch mempunyai koleksi meluas pendapat, tulisan, rencana dan pautan yang disusun mengikut direktori Web. Keberkecualian laman ini bergantung kepada yang melayarinya, oleh sebab ia mempunyai bahan dengan tajuk nama

* "Pengintip Yahudi-Zionis-Soviet yang anti-Amerika,"
* "Pemerintah dan pembunuh Yahudi,"
* "Kerajaan diduduki Zionis,"
* "Pengganas Yahudi,"
* "Akhbar kawalan Yahudi,"
* "Bidang Hiburan Yahudi,"
* "Ahli komunis Yahudi,"
* "Kekejaman Yahudi,"
* "Mekanisme kawalan fikiran Yahudi,"
* "Perbankan dan manipulasi kewangan Yahudi,"
* "Komplot rahsia Yahudi menguasai dunia" dan pelbagai lagi yang lain.

Jew Watch mendakwa bahawa Amerika Syarikat diperintah oleh Kerajaan dudukan Yahudi dan bahawa komunisme diciptakan Yahudi dan sebenarnya merupakan komplot Yahudi untuk memperhambakan dunia, dan kini Yahudi mengawal system kewangan dan media massa di dunia. Laman ini juga mempunyai pautan bukti bahawa Yahudi telah atau sedang merancang pembunuhan beramai-ramai penduduk Palestin (satu fakta yang cukup nyata apabila mendengar berita harian) dan juga bahawa Holokus pada Perang Dunia II sama ada tidak pernah berlaku atau telah dibesar-besarkan. (Lihat Penafian Holokus). Jew Watch juga mempunyai suatu senarai orang terkenal dalam hiburan atau sejarah sebagai ejen Yahudi.

Jew Watch mempunyai beberapa kuotasi daripada Talmud dan Protokol Zion, iaitu satu dokumen minit mesyurat awal abad ke-20, yang mengambarkan secara terperinci rancangan Yahudi dan laku jenayah Yahudi terhadap manusia, termasuk penglibatan dalam hampir kesemua perang-perang yang berlaku dalam 150 tahun yang lalu dan pengawalan dunia melalui kawalan kerajaan Amerika Syarikat.

Rujukan
-------

1. ↑  "CNET: Google caught in Anti-Semitism flap". Diarkibkan daripada yang asal pada 2012-07-13. Dicapai pada 2006-04-09.
2. ↑  "Jewish Occupied Governments". Jew Watch. Dicapai pada 2006-04-08.

Pautan luar
-----------

* Jew Watch – lamannya sendiri Diarkibkan 2009-12-11 di Wayback Machine
* Keterangan Google mengenai isu ini
* Jew Watch, Google, dan Penjanaan Hasil Carian Internet oleh Seth Finkelstein
* After the Storm, the Swindlers
**Ismail bin Abbas** atau juga dikenali sebagai **Amil Jaya** merupakan salah seorang penulis novel Malaysia. Beliau dilahirkan pada 5 November 1939 di Kampung Pirasan, Kota Belud, Sabah. Beliau meninggal dunia pada 2 September 2009 bersamaan 12 Ramadan.

Pendidikan
----------

Ismail bin Abbas mendapat pendidikan awal di Tenghilan, Tuaran sehingga lulus darjah lima. Setelah tamat belajar di sekolah rendah, beliau bekerja sebagai guru di Sekolah Sukarela Rakyat (SSR) di Kampong Wangkod, Tenghilan. Beliau kemudiannya menyertai Pusat Latihan Guru-guru Bumiputera. Beliau kemudiannya bertugas sebagai Guru Besar di sekolah yang sama 1962 dan kemudiannya di SRK Selupoh, Tuaran pada 1967. Beliau kemudiannya melanjutkan latihan perguruannya di Maktab Perguruan Bahasa, Kuala Lumpur 1969 dan Maktab Perguruan Sultan Idris, Tanjung Malim pada tahun 1970.

Beliau kembali ke Sabah pada 1971 dan menjadi pensyarah di Maktab Perguruan Gaya, Kota Kinabalu dari 1971 sehingga 1974. Beliau kemudiannya bekerja sebagai editor di Biro Kesusasteraan Borneo, Cawangan Sabah sehingga penhujung 1976. Beliau mengambil kursus pelajar luar kampus di Universiti Sains Malaysia, Pulau Pinang dan berjaya mendapat Ijazah Sarjana Muda Sastera pada 1982. Apabila Biro Kesusasteraan Borneo diserap kedalam Dewan Bahasa dan Pustaka pada 1 Januari 1977, beliau dilantik sebagai Pegawai Penyelidik dan diletakkan di Unit Sastera.

Pencapaian
----------

1. Beliau menerima anugerah Penghargaan Penulis daripada Dewan Bahasa dan Pustaka Cawangan Sabah pada tahun 1987.
2. Anugerah Sastera Sabah pertama daripada kerajaan Sabah 1990.
3. Penerima pertama dari Sabah Anugerah SEA Write Award (1992).

Karya novel
-----------

1. Berhati Nabi Berwajah Ibu (1972)
2. Cerah (1976)
3. Ngayau(1979) diterjemahkan ke bahasa Inggeris (Headhunters) dan bahasa Perancis (Chasseurs de Tetes) pada 2009.
4. Bagaton (1987) diterjemahkan ke bahasa Inggeris (Burian Urn) dan bahasa Belanda (Begrafenis Urn) pada 2009.
5. Herwan Anak Kembara (1982)
6. Yanti Si Anak Laut (1986)
7. Kumpulan Puisi dan Cerpen Suatu Amanah (1997)

Rujukan
-------
**Ismailiyah** (bahasa Arab: **الإسماعيليون** *al-Ismā'īliyyūn*; bahasa Urdu: **اسماعیلی** *Ismā'īlī*, bahasa Parsi: **اسماعیلیان** *Esmā'īliyān*) adalah mazhab dengan jumlah penganut kedua terbesar dalam Islam Syi'ah, setelah mazhab Dua Belas Imam (*Ithna 'Asyariah*). Sebutan Ismailiyah diperoleh pengikut mazhab ini kerana penerimaan mereka ke atas keimaman Isma'il bin Ja'far sebagai pewaris dari Ja'far ash-Shadiq. Pengikut mazhab Ithna 'Asyariah, di lain pihak menerima Musa al-Kadzim sebagai Imam mereka. Baik Ismailiyah mahupun Ithna 'Asyariah sama-sama menerima keenam enam Imam Syi'ah terdahulu, sehingga memiliki banyak persamaan pandangan atas sejarah awal mazhabnya. 

Teologi Ismailiyah pernah menjadi yang terbesar di antara mazhab-mazhab Islam Syi'ah, dan mencapai puncak kekuasaan politiknya pada masa kekuasaan Bani Fatimiyah pada abad ke-10 sampai dengan ke-12 Masihi.

Ajaran Ismailiyah, yang juga dikenal dengan nama *mazhab Imam Bertujuh*, berkembang menjadi sistem kepercayaannya sekarang setelah Imam Muhammad bin Ismail meninggal; atau "menghilang" sebagaimana kepercayaan pengikut Ismailiyah. Ajaran Ismailiyah memiliki ciri penekanan pada aspek batiniah (*esoterik*) dari agama Islam. Dibandingkan dengan perkembangan ajaran Imam Dua Belas yang pemikirannya berorientasi kepada aspek lahiriah (*eksoterik*), iaitu *akhbar* dan *ushul*, maka dapat dikatakan ajaran Syi'ah berkembang ke dua arah yang berbeza: ajaran Ismailiyah yang lebih menekankan kemestisan sifat Imam dan kemistikan jalan menuju Allah, dan ajaran Imam Dua Belas yang lebih menekankan pemahaman atas syariah dan sunnah dari Ahlul Bait.

Meskipun terdapat beberapa kelompok pecahan dalam Ismailiyah, sekarang istilah ini umumnya digunakan untuk menyebut komuniti Nizari. Mereka adalah pengikut dari Aga Khan, yang merupakan kelompok Ismailiyah dengan jumlah penganut terbesar. Di antara kelompok-kelompok yang ada memang terdapat perbezaan dalam hal kebiasaan ibadah lahiriah, akan tetapi umumnya secara teologi spiritual tetap sesuai dengan kepercayaan imam-imam awal Ismailiyah. Kaum penganut Ismailiyah umumnya dapat ditemui di India, Pakistan, Suriah, Lebanon, Israel, Arab Saudi, Yaman, China, Jordan, Uzbekistan, Tajikistan, Afghanistan, Afrika Timur, dan Afrika Selatan. Pada beberapa tahun terakhir, sebagian diantara mereka juga berimigrasi ke Eropah, Australia, New Zealand, dan Amerika Utara.

Pautan luar
-----------

* Official Website of the Nizari Ismaili Muslim Community
* Official Website of the Institute of Ismaili Studies
* Official Website of the Aga Khan Development Network
**Ismail Yaacob** (1949 - 21 Mei 2009) merupakan bekas Ahli Dewan Undangan Negeri (Adun) Manek Urai, Kelantan, Malaysia. Beliau lebih mesra dengan panggilan **Paksu Weng**.

Keluarga
--------

Isterinya Siti Zaharah Ibrahim dan mempunyai 10 orang anak.

Politik
-------

Ismail memenangi Dun Manek Urai selama lima penggal. Paksu Will menang kerusi Dun Manek Urai pada Pilihan Raya 1986. Beliau berjaya menewaskan calon Barisan Nasional (BN), Datuk Wan Zaid Wan Abdullah dengan majoriti 594 undi. Paksu Will memperolehi 3650 undi berbanding Wan Zaid yang mendpat 3056 undi.

Tahun 1990 adalah tahun 'sapu bersih' bagi PAS dan Parti Semangat 46 di Kelantan membentuk Angkatan Perpaduan Ummah (APU). Beliau menang lagi pada pilihan raya 1995 dan 1999. Tahun 2004 beliau tidak bertanding.Tahun 2004 kerajaan PAS nyaris-nyaris tumbang di Kelantan. Kelantan kekal dengan kelebihan hanya tiga kerusi, termasuk satu kerusi dimenangi calonnya dengan kelebihan hanya dua undi. Pengganti Paksu Weng di Manek Urai tahun 2004 tewas majoriti sangat tipis, iaitu hanya 53 undi.

Atas kekuatan peribadi dan pengaruhnya di Manek Urai ,tahun 2008 PAS mencalonkan semula Ismail Yaakob dan menang.

Rujukan
-------
**Itet**, juga dikenali sebagai **Atet**, adalah seorang wanita bangsawan Mesir, isteri Putera Nefermaat, dan menantu perempuan firaun Sneferu. Dia, dengan Nefermaat, seorang ibu kepada tiga anak perempuan dan banyak anak lelaki. Anak lelaki yang paling terkenalnya ialah Hemiunu. Dia dikebumikan bersama suaminya di dalam mastaba 16 di Meidum.

Keluarga
--------

Lima belas orang anak-anak Itet dan Nefermaat dinamakan di dalam kubur mereka di Meidum, anak lelaki Hemiunu, Isu, Teta, Khentimeresh dan anak perempuan Djefatsen dan Isesu digambarkan sebagai orang dewasa, manakala anak lelaki Itisen, Inkaef, Serfka, Wehemka, Shepseska, Kakhent, Ankhersheretef, Ankherfenedjef, Buneb, Shepsesneb dan Nebkhenet dan anak perempuan Pageti ditunjukkan sebagai kanak-kanak. Anaknya Hemiunu mungkin sama dengannya wazir Hemiunu yang dipercayai membantu merancang Piramid Besar.

Rujukan
-------

1. ↑  Nefermaat and Itet
2. ↑  Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. ISBN 0-500-05128-3, pp.52-53, 56-61
*Aythya fuligula*
**Itik-Selam Berjambul** atau **Itik Berjambul** merupakan salah satu daripada haiwan yang boleh didapati di Malaysia. Nama sainsnya ialah *Aythya fuligula*.

Ciri-ciri
---------

Itik Berjambul ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Itik Berjambul ialah haiwan berdarah panas, mempunyai sayap dan badan yang dilitupi bulu pelepah. Paruh Itik Berjambul tidak bergigi.

Makanan
-------

Pembiakan
---------

Itik Berjambul membiak dengan bertelur. Telur Itik Berjambul bercangkerang keras.

Habitat
-------

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  BirdLife International (2012). "*Aythya fuligula*". *Senarai Merah Spesies Terancam IUCN Versi 2013.2*. Kesatuan Pemuliharaan Alam Sekitar Antarabangsa. Dicapai pada 26 November 2013.CS1 maint: ref=harv (link)
**Karl Julius Perleb** (1794-1845) (juga dikenali sebagai Carl Julius Perleb) ialah seorang ahli botani dan ahli sains semula jadi Jerman.

Dari tahun 1809 hiigga 1811, beliau telah melanjutkan pelajaran ke Universiti Freiburg dan memperolehi doktor dalam bidang falsafah dan pada tahun 1815, beliau memperolehi doktor dalam bidang perubatan. Beliau kemudiannya menetap di Vienna. Dalam tahun 1818, beliau kembali ke Universiti Freiburg, dan melanjutkan sesi pengajian kedoktoran lanjutan dengan bantuan biasiswa. Beliau telah menetap/ tinggal di universiti berkenaan sehingga habis kariernya. Beliau menjadi Profesor madya dalam bidang pengkhususan sejarah semula jadi dalam tahun 1821, dan pada tahun 1823 beliau menjadi profssor. Dalam tahun 1826 beliau telah dilantik menjadi Pengarah Taman Botanikal Freiburg. Dalam tahun 1838 beliau menjadi Pengarah Universiti Freiburg.

Beliau merupakan editor dan penulis bagi beberapa buku terbitan saintifik dan sahabat sejarawan Freiburg Heinrich Schreiber.

Singkatan nama pengarang piawai **Perleb** digunakan untuk menunjukkan individu ini sebagai pengarang apabila mengutip nama botani.

Rujukan
-------

1. ↑  
"Author Query". International Plant Names Index.

| Persondata |
| --- |
| Nama | Perleb, Karl Julius |
| Nama alternatif | Perleb, Carl Julius |
| Pemerihalan ringkas | German botanist and natural scientist |
| Tarikh kelahiran | 1794 |
| Tempat kelahiran |  |
| Tarikh kematian | 1845 |
| Tempat kematian |  |
***Katalog Am Baru Nebula dan Kelompok Bintang*** (Jawi: ‏ **کاتالوݢ عام بارو نيبولا دان کلومڤوق بينتڠ**‎code: ms is deprecated ‎; disingkatkan kepada **NGC**) merupakan katalog terkenal mengenai objek langit yang jauh dalam bidang ilmu falak. Ia disusun oleh John Louis Emil Dreyer pada 1888, sebagai katalog versi baru bagi *Katalog Nebula dan Kelompok Bintang* oleh John Herschel. Dalam NGC terdapat 7,840 objek yang dikenali sebagai "Objek NGC". Ia adalah salah satu katalog terbesar yang menyeluruh dan kandungannya tidak terhad kerana ia termasuk semua jenis objek angkasa yang jauh seperti galaksi. Dreyer juga menerbitkan dua suplemen ke dalam NGC yang dikenali sebagai Katalog Indeks (IC). Suplemen yang pertama diterbitkan pada 1895 dan mengandungi 1,520 objek manakala yang kedua diterbitkan pada 1908 dengan 3,866 objek.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Objek NGC*** |


|  |  |
| --- | --- |
|  | Wikimedia Commons mempunyai media berkaitan ***Objek IC*** |

* Katalog NGC Interaktif Diarkibkan 2006-11-01 di Wayback Machine, SEDS
* Projek IC/NGC
* Versi semak semula Katalog NGC

Portal:* Astronomi

|  |  |
| --- | --- |
| Ikon tunas | Rencana berkenaan astronomi dan angkasa lepas ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Katagenesis** adalah satu istilah yang digunakan dalam geologi petroleum untuk menerangkan proses peretakan yang menyebabkan penukaran kerogen organik kepada hidrokarbon.

Tindak balas teori
------------------

Tindak balas kimia ini dipercayai adalah proses yang bergantung kepada masa, suhu serta tekanan yang akan menghasilkan cecair dan/atau gas hidrokarbon, *Hc* daripada kerogen *X*. Tindak balas ini dapat dirumuskan menggunakan formula:

{\displaystyle X\_{0}\rightarrow Hc+X(t)}
di mana *X*0 ialah ketumpatan kerogen asal manakala *X*(*t*) ialah ketumpatan kerogen pada masa *t*.
Kebergantungan kepada tekanan pada umumnya dianggap boleh diabaikan, oleh itu, proses katagenisis boleh diberikan sebagai persamaan pembezaan peringkat pertama:

{\displaystyle {\frac {dX}{dt}}=-\kappa X}
di mana *X* ialah zat tindak balas, manakal κ ialah pemalar kadar tindak balas yang membawa kepada kebergantungan terhadap suhu menerusi persamaan Arrhenius.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Pelabelan bucu dan sisi secara piawa pada sebuah segi tiga.

**Hukum kosinus** atau dikenali juga sebagai **peraturan kosinus**, dalam trigonometri adalah peraturan yang memberikan hubungan dalam suatu segi tiga, iaitu antara panjang sisi-sisi segi tiga dan kosinus dari salah satu sudut dalam segi tiga tersebut.

Perhatikan gambar segi tiga di kanan.

Peraturan kosinus menyatakan bahawa:

{\displaystyle c^{2}=a^{2}+b^{2}-2ab{\mbox{ kos }}\gamma \,}
dengan {\displaystyle \gamma \,} adalah sudut yang dibentuk oleh sisi *a* dan sisi *b*, dan *c* adalah sisi yang berhadapan dengan sudut {\displaystyle \gamma \,}.

Peraturan yang sama untuk sisi *a* dan *b*:

{\displaystyle a^{2}=b^{2}+c^{2}-2bc{\mbox{ kos }}\alpha \,}
{\displaystyle b^{2}=a^{2}+c^{2}-2ac{\mbox{ kos }}\beta \,}
Dengan kata lain, apabila panjang dua sisi sebuah segi tiga dan sudut yang diapit oleh kedua sisi tersebut diketahui, maka kita dapat menentukan panjang sisi yang lagi satu. Sebaliknya, jika panjang dari tiga sisi diketahui, kita dapat menentukan besar sudut dalam segi tiga tersebut. Dengan mengubah sedikit peraturan kosinus tadi, kita peroleh:

{\displaystyle {\mbox{kos }}\alpha \ ={b^{2}+c^{2}-a^{2} \over 2bc}}
{\displaystyle {\mbox{kos }}\beta \ ={a^{2}+c^{2}-b^{2} \over 2ac}}
{\displaystyle {\mbox{kos }}\gamma \ ={a^{2}+b^{2}-c^{2} \over 2ab}}

Hukum-hukum kosinus
-------------------

### Hukum-hukum pertama

{\displaystyle a=b{\mbox{ kos }}\gamma +c{\mbox{ kos }}\beta \,}
{\displaystyle b=c{\mbox{ kos }}\alpha +a{\mbox{ kos }}\gamma \,}
{\displaystyle c=a{\mbox{ kos }}\beta +b{\mbox{ kos }}\alpha \,}
### Hukum-hukum kedua

{\displaystyle a^{2}=b^{2}+c^{2}-2bc{\mbox{ kos }}\alpha \,}
{\displaystyle b^{2}=a^{2}+c^{2}-2ac{\mbox{ kos }}\beta \,}
{\displaystyle c^{2}=a^{2}+b^{2}-2ab{\mbox{ kos }}\gamma \,}

Lihat pula
----------

* Rumus yang berhubungan dengan trigonometri
* Hukum sinus
**Indiegogo** [in-di-go-go] ialah sebuah perkhidmatan dana khalayak dalam talian yang beribupejabat di San Francisco, California. Laman ini diasaskan pada tahun 2008 oleh Danae Ringelmann, Slava Rubin, and Eric Schell sebagai antara laman pertama menawarkan khidmat pendanaan sedemikian. 
Laman ini membenarkan para pengguna mendana sebarang idea, badan kebajikan mahupun perusahaan atau perniagaan dengan kadar 5% yuran dikenakan. Sebanyak 15 juta orang melawat laman ini setiap bulan.

Perkhidmatan ini didasarkan kepada suatu sistem berganjaran di mana pendana, pelabur mahupun pelanggan boleh mendana projek atau produk pilihan mereka sambil meraih ganjaran berbentuk barangan atau hadiah, berbanding suatu saham ekuiti dalam syarikat penghasil seperti pendanaan projek yang biasa diamalkan pada ketika itu.

Rujukan
-------

1. ↑  Templat:Triangulation
2. ↑  "Learn About Indiegogo". *Indiegogo*. Dicapai pada 2 Februari 2018.
3. ↑  Lora Kolodny. "Early Crowdfunding Player Indiegogo Brings On Famous New Investors". *WSJ*.

Pautan luar
-----------

* Laman web rasmi
**Hukum Sturgeon** atau **pendedahan Sutregeon** (*Sturgeon's law* / *revelation*) merujuk kepada suatu fahaman bahawa "sembilan puluh sembilan peratus" benda yang wujud dalam suatu kelas atau kategori boleh daianggap bermutu rendah.

Perkara ini mula dicetuskan oleh Thomas Sturgeon (1918-1985), seorang penulis sains fiksyen Amerika Syarikat melalui satu penulisannya mengenai persepsi awam terhadap mutu karya daripada genre tersebut kerana contoh buruk yang diberikan kepadanya:

> Jika mengikut standard sama yang mengkategorikan 90% karya-karya fiksyen sebagai sampah, bermutu rendah dan sebagainya; dapat dihujahkan juga bahawa 90% daripada karya filem, sastera, produk pengguna itu bermutu rendah. Dalam erti kata lainnya, dakwaan bahawa sebanyak 90% karya filem, sastera, produk pengguna dan sebagainya bermutu sampah tidaklah memberikan apa-apa manfaat kerana fiksyen sains mengikut peredaran mutu yang sama yang dirasai karya seni yang lain.
> 
> 

Istilah ini dipopularkan semula oleh seorang filsuf Amerika Syarikat bernama Daniel Dennett pada tahun 2013 sebagai suatu kaedah pemikiran kritis.

Rujukan
-------

1. ↑  "Venture". No. 49. September 1957. Using the same standards that categorize 90% of science fiction as trash, crud, or crap, it can be argued that 90% of film, literature, consumer goods, etc. is crap. In other words, the claim (or fact) that 90% of science fiction is crap is ultimately uninformative, because science fiction conforms to the same trends of quality as all other artforms Cite magazine requires `|magazine=` (bantuan)
2. ↑  "Daniel Dennett Presents Seven Tools For Critical Thinking'". 21 Mei 2013. Dicapai pada 6 Februari 2016.